ועדת הכלכלה, כנסת 16, פרוטוקול מספר 467, 2005-07-19 11:15

אמנון כהן: שלום.

אמנון כהן: אני פותח את הדיון בנושא הצעת החוק לתיקון פקודת התעבורה (מס' 71) (רכב להסעת תלמידים), התשס"ה-2005 של חבר הכנסת שאול יהלום, הכנה לקריאה שניה ושלישית.

אמנון כהן: מפאת כבודו של המציע, חשיבות הנושא והעובדה ששנת הלימודים מתקרבת, אנחנו פותחים את הדיון ונשתדל מאוד להכין את החוק לקריאה שניה ושלישית.

לאה ורון: כבר הצגנו את החוק.

לאה ורון: אפשר לעבור להקראה.

שמרית שקד: "הצעת חוק לתיקון פקודת התעבורה (מס' 71) (רכב להסעת תלמידים) התשס"ה-2005.

שמרית שקד: בפקודת התעבורה, אחרי סעיף 70ד' יבוא: 70ה.

שמרית שקד: (א) נוהג רכב לא יסיע תלמידים ברכב להסעת תלמידים, ובעל הרכב או מי שהרכב נמצא בשליטתו לא ירשה לאחר להסיע תלמידים ברכב, אלא אם כן הותקנו בו – (1) מערכת איתות חזותית, המיועדת להתריע בכל עת שדלתות הרכב פתוחות, העומדת בדרישות שקבע השר; שלט אזהרה נראה לעין, שבו רשומות המילים "הסעת תלמידים".

שמרית שקד: בגודל, במקום ובצורה שיקבע השר.

שמרית שקד: בסעיף זה - "רכב להסעת תלמידים" – רכב מסוג שקבע השר, אשר משמש דרך קבע להסעת תלמידים לבית ספר או בחזרה ממנו; "בית ספר" – כהגדרתו בסעיף 70ג.

שמרית שקד: "

שרית זוכוביצקי: בסעיף משנה 2 במקום "הסעת תלמידים" צריך לכתוב "ילדים".

שרית זוכוביצקי: כי בכל תקנות התעבורה מופיעה המילה תלמידים.

שרית זוכוביצקי: כדי שלא יהיה בלבול, כדאי שבמקום "תלמידים" יהיה כתוב "ילדים".

אמנון כהן: למה לא העלית את זה בדיון הקודם?

אמנון כהן: היית כאן.

שרית זוכוביסצקי: נכון הייתי.

שרית זוכוביסצקי: אלה החובות שממילא קיימות היום והן רחבות יותר, על רכב שמסיע ילדים.

אמנון כהן: בסדר, נתקדם.

שאול יהלום: בהגדרת בית ספר בסעיף 70ג' כתוב: "בו לומדים ומתחנכים באופן כיתתי יותר מ-10 תלמידים", לא כתוב "ילדים".

שאול יהלום: אם את רוצה להיות עקבית, את צריכה לזהות באותו מושג.

שאול יהלום: אין לי התנגדות שייכתב ילדים, אבל אז יגידו שזה לא תואם את ההגדרה.

שרית זוכוביצקי: המונח "הסעת תלמידים" מתייחס לעצם החובה, מי ישים את השלט.

שרית זוכוביצקי: אנחנו מדברים על איך נזהה את האוטובוס.

שרית זוכוביצקי: למה אני לא רוצה שיהיו שני מונחים?

שרית זוכוביצקי: משום שתקנות התעבורה ממילא מחייבות רכב שמסיע ילדים, אם זה לבית הספר, או למתנ"סים או כל הסעה של ילדים.

שרית זוכוביצקי: לכן אני לא רואה הבדל מהותי שדווקא מי שמסיע בבוקר תלמידים יצטרך לשים "הסעת תלמידים", ומי שיסיע אחר הצהריים את הילדים לקייטנה או כאשר מדובר במסגרת שאיננה בית ספר, יצטרך להחליף את השלט.

שרית זוכוביצקי: אני מדברת רק על השלט.

שמרית שקד: אנחנו נחייב הסעת תלמידים לעניין הסעת תלמידים שהחוק הזה חל - - -

שרית זוכוביצקי: את זה בדיוק אני רוצה למנוע.

שרית זוכוביצקי: אנחנו מציעים שעל השלט יהיה כתוב רק "ילדים".

שאול יהלום: דבר נוסף, אני מפנה לסעיפים קטנים 1 ו-2.

שאול יהלום: אני מבקש בשניהם להוסיף "מערכת איתות חזותית מלפנים ומאחור, ושלט אזהרה מלפנים ומאחור".

שאול יהלום: כי הרי כל המטרה שלנו היא שגם אלה שבאים מאחור ידעו.

שאול יהלום: מה יעזור אם יהיה רק מלפנים ולא מאחור.

אמנון כהן: מה אומרים אנשי המקצוע?

אמנון כהן: – אין התנגדות.

מיכל קליין: אנחנו תומכים בהצעה הזאת אולם אין התייחסות לעליה ולירידה מהאוטובוס.

מיכל קליין: הרבה פעמים הילדים נדרסים על ידי האוטובוס עצמו.

מיכל קליין: רצינו שרכבי ההסעה יחוייבו להתקין מתקנים מיוחדים שיוכלו להרחיב את שדה הראייה של הנהגים.

מיכל קליין: יש כאלה מתקנים בעולם.

אמנון כהן: זה להצעת החוק הבאה.

אמנון כהן: עכשיו סעיף 2.

שושנה ימיני: לגבי סעיף ב', יש לי בעיה עם ההגדרה "משמש דרך קבע להסעת תלמיקים".

שושנה ימיני: הרכבים לא משמשים אך ורק להסעות תלמידים.

שושנה ימיני: הנהג יכול לעבוד בבוקר בהסעת תלמידים ובצהריים להסיע פועלים וכדומה.

ענבל גבריאלי: הכוונה היא, שהוא מסיע באופן קבוע תלמידים.

שוש ימין: לא הבנתי את המושג "דרך קבע".

שאול יהלום: דרך קבע זה אומר שהוא עושה קו לילדים.

שאול יהלום: אם למשל קרתה תקלה באוטובוס ושלחו רכב חלופי, אז ברור שלרכב החלופי לא יהיה שילוט.

שאול יהלום: דרך קבע זה אותו רכב שכל יום מסיע תלמידים.

ענבל גבריאלי: אם נוריד את המילים "דרך קבע" נכלול מעגל גדול יותר של אוטובוסים שאין סיבה להכליל אותם.

אילן ליבוביץ: אני מבקש להוריד את המילים "דרך קבע".

שאול יהלום: אני אומר להשאיר את זה כמו שזה.

משה גפני: אם מדובר ברכב שמשמש אך ורק להסעת תלמידים ולא לדברים אחרים, היה צריך שיהיה כתוב "אשר משמש אך ורק להסעת תלמידים".

משה גפני: "אשר משמש דרך קבע" – הכוונה היא שבאופן קבוע הרכב הזה מסיע תלמידים.

משה גפני: הוא יכול להסיע גם אחרים.

משה גפני: לדעתי הניסוח נכון ואין לשנות אותו.

משה גפני: ללא קשר, אנחנו מחייבים כאן את המסיעים בכל מיני דברים, אבל דיברנו גם על ילד שלישי שנוסע ואמרת שנעשה ישיבה על זה.

אמנון כהן: לפני כשבוע כתבנו מכתב לשר התחבורה וביקשנו שהוא יטפל בנושא מול משרד האוצר.

אמנון כהן: הוא ענה שהוא אמר להם לדאוג לתקציב.

אמנון כהן: ביקשתי ממנו תשובה עניינית והוא צריך לחזור אלי.

אמנון כהן: אם התשובה לא תהיה מספקת, נקיים דיון אפילו בפגרה.

אמנון כהן: נצטרך להחליט אם נעשה את זה לבד או בשיתוף עם ועדת החינוך.

אילן ליבוביץ: רק לעדכן את אדוני היושב ראש, ביום רביעי שעבר בוועדת המשנה למאבק בתאונות הדרכים בראשותו של חבר הכנסת גלעד ארדן, הודיע נציג משרד התחבורה שהתקנה טרם פורסמה.

שרית זוכוביצקי: היא פורסמה ותיכנס לתוקף ב-1 בספטמבר.

שרית זוכוביצקי: הבנתי ממשרד המשפטים שזה אכן פורסם וייכנס לתוקף.

שמרית שקד: רציתי רק להזכיר: בהגדרת "בית ספר" הפנינו לסעיף 70ג, כולל "כל מוסד חינוך רשמי או מוכר או בית ספר שחל עליו חוק הפיקוח שבו לומדים המתחנכים באופן שיטתי יותר מ-10 תלמידים, ובו ניתן חינוך קדם יסודי, חינוך יסודי וחינוך על יסודי".

אמנון כהן: זה סעיף 70ג' מהחוק העיקרי.

שמרית שקד: "2.

שמרית שקד: תחולתו של חוק זה בתום ששה חודשים מיום פרסומו".

שמרית שקד: מכיוון שיישום החוק הזה תלוי בהתקנת תקנות שיקבע השר, לגבי השילוט ומערכת האיתות החזותית, אני מציעה להוסיף "תקנות לפי סעיף 70ה לפקודת התעבורה כנוסחו בסעיף 1 לחוק זה יותקנו, עד למועד התחילה".

שמרית שקד: מועד התחילה זה 6 חודשים.

ענבל גבריאלי: לדעתי זה צריך להיות פחות ממועד התחילה, מספיק 3 חודשים.

שרית זוכוביצקי: זה לא ריאלי לאור הפגרה.

שרית זוכוביצקי: צריך למצוא אנשים מתאימים, צריך לראות שהמערכת מתאימה לכלי הרכב.

משה גפני: אני מציע להענות לבקשתה.

משה גפני: הבעיה היא, אם לא יהיו תקנות תוך 6 חודשים.

משה גפני: מה תעשו לשר?

ענבל גבריאלי: יגישו בקשה הארכה.

שאול יהלום: אני מציע תוך 3 חודשים, לא אכפת לי 4 חודשים, אבל לא לשנות את התחילה.

שאול יהלום: לתחילה ישארו חודשיים, ו-4 חודשים לתקנות.

שמרית שקד: אני רוצה לחזור: "שלט אזהרה נראה לעין, שבו רשומות המילים "הסעת תלמידים", בגודל, במקום ובצורה שייקבע השר", ולקבוע שהשר רשאי לקבוע נוסח אחר.

שמרית שקד: זה בסדר, שרית?

שמרית שקד: אני מציעה להשאיר "הסעת תלמידים" ולהשאיר לכם לקבוע נוסח אחר.

שמרית שקד: זה בסדר?

שרית זוכוביצקי: למה?

שרית זוכוביצקי: תשאירו "ילדים".

אילן ליבוביץ: לפני הנוסח שאת מציעה, אז בהסעות של קייטנות לא צריך לשים שלט כי זה לא תלמידים, זה ילדים.

אמנון כהן: יועצת משפטית, סיכמנו שיהיה כתוב "ילדים".

אמנון כהן: הלאה, סעיף 3.

לאה ורון: גם בסעיף 2 צריך להוסיף שלט אזהרה מלפנים ומאחור.

שמרית שקד: בסדר.